عبد الله العروي (تزاد ف 1933 ف أزمور )، هو مفكر مغريبي تايكتب على تاريخ د لمغريب و لفلسفة و حتا الروايات. عندو معا لأفكار ديال لحداتة و القيم الانسانية. تزاد عبد الله العروي في 7 نوفمبر ف أزمور عام 1933 فواحد لعائلة معروفة. ماتت لوالدة ديالو وهو صغير. مشا لابتدائي ولإعدادي ف أزمور و مراكش و مبعد مشا لرباط فين خدا لباكالوريا عام 1953. مشا لفرانسا مبعد الباك باش يقرا لعلوم السياسية و تما فين خدا لإجازة ف الدراسات السياسية ف باريز عام 1956. كمل قرايتو و خدا دبلوم السلك الثالث ف التاريخ عام 1958 و التبريز باش يوللي أستاد ف الاسلاميات عام 1963. خاد الدوكتورا عام 1976 و البحت سميتو "الأصول الاجتماعية والثقافية للوطنية المغربية : 1830-1912". خدم أستاد ف كلية العلوم الإنسانية ف لجامعة ديال محمد الخامس حتا خدا التقاعد عام 2000. بدا عبد الله العروي تايكتب من عام 1964 ب سميت عبد الله الرافضي. لكتوبا ديالو كان فيهم النقد الإيديولوجي و حتا التاريخ والأنظمة و حتا الروايات. نشر لكتابات ديالو ف بزاف ديال لمجلات بحال أقلام (ف الرباط)، مواقف (ف بيروت)، دراسات عربية (ف بيروت)، ديوجين (ف باريز). الغربة، رواية، 1971.